JohanHeinsen/ENO huggingface dataset:
Aarhuus Stifts-Tidende, 1847-06-21
Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1847-06-21
Nyheder fra Udlandet. Der har nu ogsaa været Uroligheder i Hamborg. De udbrød i Tirsdags Aftes, og fortsattes den næstpaafølgende. Tumultuanterne, hvis Antal ved en Mængde Nysgjerrige var voxet til flere Tusinde Mennesker, havde især til Hensigt at hævne sig paa en paa det saakaldte "Schaarmarkt boende Kornopkjøber, hvis Huus de ogsaa spolerede og deri udøvede saadanne Optøier, at Øvrigheden fandt sig foranlediget til at beordre en Bataillon af Borgermilitairet samt nogle Compagnier regulaire Tropper til Spektakelpladsen. Ved Militairets og Politiets forenede Anstrængelser lykkedes det at tilveiebringe Roligheden; dog maatte man lade Militairet forblive hele Natten staaende under Gevær paa Gansemarck,". Uagtet der næste Aften vare trufne de nødvendige Forholdsregler, for med Energi at kunne møde enhver Rolighedsforstyrrelse, saa forefaldt der dog Spektakler indtil langt ud paa Natten, ja endogsaa Torsdagmorgen, idet adskillige Bageres og Victualiehandleres Boder fik deres Vinduer indslagne osv. J Anledning heraf har nu Senatet udstedt en Bekjendtgjørelse, hvori det hedder: "Da i nogle Dage den offentlige Rolighed har været forstyrret her i Staden, idet man ved Nattetide har overfaldet Folks Huse, molesteret deres Eiendomme, og foretaget sig forskjellige andre strafværdige Voldsomheder, under hvilke dog flere af Rolighedsforstyrrerne ere blevne arresterede af den væbnede Magt og ville blive straffede efter Lovens hele Strænghed, saa bekjendtgjøres herved, at man, for at forebygge lignende Uvæsen, har besluttet sig til de kraftigste Forholdsregler, og vil den bevæbnede Magt, hvis fornødent gjøres, have Ordre til at fyre skarpt." Slutteligen gjør Senatet opmærksom paa, at Dyrtiden, som Enhver lider under, nu snart, med Guds Hjælp, vil paa en naturlig Maade naae sit Endeligt, og at den ved Rolighedsforstyrrelse og Voldsomhed ikke vil formindskes, men snarere forstørres.
Aarhuus Stifts-Tidende, 1847-06-21
Det er for Tiden den preussiske Landdag, som især fængsler Politikernes Opmærksomhed. Og virkeligen have deres Forhandlinger i høi Grad Krav derpaa. Forsamlingens liberale, frisindede Charakteer er med hver Dag traadt klarere frem. Fra Tribunen, har man hørt de Ord lyde: "Fyrsten er til for Folkets Skyld, men Folket er ikke til for Fyrstens Skyld. Dette er vistnok en gammel Sandhed; men udtalt paa dette Sted og under disse Omstændigheder, vinder den en ganske særegen Betydning.
Aarhuus Stifts-Tidende, 1847-06-21
Munchenerne leve i den syvende Himmel; Alt er i spændt Forventning af det storartede Udkast til en fri Forfatning, Kongen siges at have tiltænkt sit Land. Pressen er nu endogsaa saa artig mod den spanske Dandserinde, at den ikke omtaler hende med et Ord. Mange ere imidlertid af den Formening, at en saa pludselig Overgang fra Klerkeregimentet til en fri Forfatning ikke staaer til at vente.
Aarhuus Stifts-Tidende, 1847-06-21
Fædrelandet.
Aarhuus Stifts-Tidende, 1847-06-21
Kjøbenhavn, den 19de Junii. - D. K. H. Prinds Ferdinand og Prindsesse Caroline ere afreiste til Kiel, for at besøge Hs. Kgl. H. Hertuginde Wilhelmine af Glücksborg. Tilbagereisen agte D. K. H. efter Forlydende at gjøre tillands, gjennem Hertugdømmerne og en Deel af Jylland.
Aarhuus Stifts-Tidende, 1847-06-21
Jernbanen vil nok allerede blive aabnet den 25de Juni, paa hvilken Dag Deres Majestæter og Hoffet ville gjøre en Tour paa samme til Roeskilde. Tilliden til Banens Rentabilitet synes ikke at være stor, og Actierne ere dalede betydeligt; igaar solgtes de end- og til 53 Rbd., altsaa næsten det Halve under deres oprindelige Priis, og dette endog saa kort førend Banens Aabning.
Aarhuus Stifts-Tidende, 1847-06-21
Hs. Maj. Kongen er reist til Roeskilde, for at bivaane en i sit Slags sjelden Høitidelighed, nemlig Omflytningen af Levningerne af Kong Christian den Første og hans Gemalinde i de kongelige Familiebe(Aftenbl.) gravelser.
Aarhuus Stifts-Tidende, 1847-06-21
Da Major v. Ræder i det i disse Dage udkomne Hefte af "Militairt Repertorium havde fundet optaget et anonymt Angreb, mere rettet imod hans Person, end mod hans literaire Virksomhed, udbad han sig skriftligt af bemeldte Tidsskrifts Redacteur, Oberstlieutenant v. Fibiger, Navnet paa Forfatteren af bemeldte Artikel officielt og skriftligt opgivet, hvorpaa Redacteuren har opgivet Generalmajor v. Steinmann, Chef for Generalstaben m.m., som Forfatter af Artiklen. Den desangaaende førte Correspondence med Oberstlieutenant v. Fibiger, har Major v. Ræder offentliggjort, men ikke hvad han, der saaledes antager sig for personlig angreben, videre agter at foretage i denne Sag.
Aarhuus Stifts-Tidende, 1847-06-21
Fra Generalmajor v. Steinmann læses i den Brig. Td. følgende Erklæring: "Da de Meddelelser, jeg har modtaget paa Hr. Major v. RædersVegne, have overtydet mig om, at Majoren ved sine bemærkninger og Generalstaben, i hans sidst udkomne Skrift, ikke har havt personlige Hensyn, erklærer jeg med Fornøielse, ikke at have i min til Militairrepertoriet indsendte Belysning af disse bemærkninger havt til Hensigt, at krænket hans Person paa en hans Ære nærgaaende Maade, idet jeg kun har havt hans literaire Færd som Forfatter for Øie."
Aarhuus Stifts-Tidende, 1847-06-21
Fra 1ste Oct. 1847 skal Landsoverretten i Viborg bestaae af en Justitiarius og 6 Assessorer, af hvilke altid Fem skulle være tilstede for at sætte Retten, ligesom dette Antal skal have Deel i enhver Dom eller Kjendelse, som efter den nævnte Termin afsiges af Retten. (Coll. Td.)
Aarhuus Stifts-Tidende, 1847-06-21
Hs. Maj. Kongen har allernaadigst udnævnt Værge ved Roeskilde Domkirke, Kammerraad Hansen, til Ridder af Dannebrogen. (B. Td.)
Aarhuus Stifts-Tidende, 1847-06-21
Foruden den russiske Flaade, som allerede befinder sig i vore Farvande, ventes igjennem Sundet en russisk Escadre, som er bestemt til London for at afhente Storfyrst Constantin. (B. Td.)
Aarhuus Stifts-Tidende, 1847-06-21
Det var ikke Statsraad Neergaards Fuldblods hingst, Holger, der i sidste Løb brak Benet, men sammes Fuldblodshoppe Young Regress. Den faldt ikke, men maa have brækket Benet ved at komme i et Hul, ved et Feiltrin eller paa lignende Maade. Den blev af Dyrlægen erklæret incurabel, som ret var Skade, da det var et herligt Dyr, der i første Løb af det lange Maal 6000 Alen, 1/2 Miil, hele Tiden var foran og først brak Benet henimod Slutningen. Den Rytter, som i 2det Løb maatte af Hesten, fordi den, efterat have naaet Maalet og vundet Præmien, brød ind paa Banen og løb mod en Pæl, var Baron v. Brockdorff, og Uheldet var saa meget betydeligere, som han er Enaf de bedste Ryttere i hele Hovedstaden, skjøndt det paa en vis Maade var et Held, at sligt traf en Mand, om hvem det er bekjendt, at han ikke kommer af Hesten med sin Villie uden han er nødt dertil. Vallakken "Tetty, som reden af Eieren, Kammerjunker Lieutenant v. Haffner, i fjerde Løb vandt Præmien, seirede ogsaa ifjor, reden af Lieutenant v. Zepelin. Den havde endnu for 14 Dage siden gaaet for Plougen. (Aftbl.) Fuldblodshingsten, som brød Benet ved Væddeløbene, blev strax efter stukken ihiel og solgt, for 15 Rbd. til Hesteslagteren, som nu udbyder Kjødet tilsalg.
Aarhuus Stifts-Tidende, 1847-06-21
Dagen for Væddeløbene skal der have være tilbudt Etatsraad Neergaard 1600 Rigsbankdaler for bemeldte Hest. (Flyvep.)
Aarhuus Stifts-Tidende, 1847-06-21
Det er nu bestemt, at til 1ste Juli skal Ned rivningen begynde af endeel af de hæslige Barakker, der i saa høi Grad mispryde Veien til Staden fra Toldboden, og som ingenlunde give Fremmede en fordeelagtig Mening om Kjøbenhavn ved den første Ankomst hertil. Grundene ville deels blive stillede til offentlig Auction, deels blive benyttede til Opførelsen af et Hotel og Gjæstgiveri for Generaltoldkammerets Regning, hvem disse Grunde tilhøre, og man kan saaledes vente om nogen Tid at see denne Deel af Staden, der yder en hæslig Contrast til den øvrige, givet et passende Udseende.
Aarhuus Stifts-Tidende, 1847-06-21
Skjøndt Dyrehavstiden allerede i nogen Tid har fundet Sted, hører man den næsten ikke omtale, og den Tid synes ikke fjern, da denne Kjøbenhavnernes engang saa kjære Forlystelse aldeles vil ophøre og Bakken kun blive et Samlingsted for Vildtet, eller et eensomt Tilflugtsted for en melancholsk Spadseregænger, medens den forhen var en Tumleplads for den overgivneste Lystighed, de meest ubundne Glæder.
Aarhuus Stifts-Tidende, 1847-06-21
Det mangler ikke Bakken dette Aar paa Executorer i de frie Kunster, paa Beridere, Liniedandsere, Blaar ædere, ja den ypperlige Mester Jakel har ogsaa opslaaet sin Bopæl her, men Jntet er istand til at lokke Kjøbenhavnerne til Bakken fra deres Klampenborg, deres Tivoli og deres Alleenberg.
Aarhuus Stifts-Tidende, 1847-06-21
J et Par Gaarde her i Staden har man fundet paa at grave et Slags artesiske Brønde, for at erholde Kildevand. Paa det ene Sted skal Forsøget være lykkedes særdeles godt, og efterat have gravet til en Dybde af 22 Fod, har Eieren erholdt en Straale, der endog tjener til at forsyne flere Nabohuse med det fortræffeligste Drikkevand.
Aarhuus Stifts-Tidende, 1847-06-21
Solodandser Larcher, der nylig er afgaaet ved Døden, skulde til næste Aar have høitideligholdt sit 25de Aars Jubilæum i Theatrets Tjeneste. (*) Vi have nu hørt Schuberth. Han er en Kunstner af første Rang, og hører sikkert blandt Violoncellisterne til de sjeldneste. Hans Foredrag er henrivende, forenet med en overordentlig Færdighed. Han blev fortræffeligt understøttet af Pianisten Reinicke og Jfr. C. Meyer, der smukt beklamerede nogle af Oehlenschlægers Digte. Jfr. Meyer viste sig ved denne Leilighed - hedder det i Khvnsposten - ogsaa i Declamationssaget som en net indbunden, temmelig correct Miniaturudgave af Fru Heiberg.
Aarhuus Stifts-Tidende, 1847-06-21
Bagerlauget skal i en i Aftes afholdt Forsamling have erklæret, at det ikke kan levere Brødet til 4 1/2 Skilling Pundet. Hvad der nu vil skee fra Øvrighedens Side, vide vi ikke, men Rygtet gaaer, at Magistraten har modtaget Tilbud om, at faae Brød leveret endog til 4 1/2 s. pr. Pd. Vi høre ogsaa, at Direct. for Fattigvæsenet skal være betænkt paa, selv at lade forbage det Brød, som behøves til de Fattiges Forsørgelse. Tilførselen af Kornvarer er meget stor. Gaars tilførselen af Rug er alene tilstrækkelig for 6 Uger. Bellona bragte omtrent 7000 Tdr. Et engelsk Dampskib kom igaar hertil med 1800 Tdr. og 1100 Sække, Rug, samt 1700 Tdr. og 7000 Sække Rugmeel. (Bl. T.)- En Skpr. Brandt fra Helligenhafen ankom for nogle Dage siden hertil, for at afsætte et medhavende Parti af 300 Tdr. Hvede. Han kunde eller vilde ikke afhænde disse Varer under 18 Rbd. Tønden, men blev efter de nuværende Priser kun buden 15 a 16, hvorfor han idag atter har udklareret, for at seile hjem igjen. En mærkelig Udklarering! (Aftbl.)
Aarhuus Stifts-Tidende, 1847-06-21
Studenter=Sangforeningen har forandret sin tidligere Bestemmelse, at gjæste Skamlingsbanken, men agter i dets Sted Løverdagen den 26de de, at gjøre en Udflugt til Frederiksborg og nærmeste Omegn, samt at tilbringe den næste Dag ved Nøddebo, paa og ved Esrom Sø og ved Fredensborg. (Flyvep.)
Aarhuus Stifts-Tidende, 1847-06-21
Ved Politiets Undersøgelse er det opdaget, at en Opvartningskone paa almindelig Hospital er Moderen, der har henlagt det døde Barn i Esplanaden, efter at have havt det liggende i 9 Dage under sin Hovedpude. (Flyvep.) I Anledning af alt det Meget, der i den senere Tid siges og skrives og Fødselstiftelsen, hedder det i Kjøbenhavnsposten Nr. 133: "Vi troe ikke, at Sundhedscollegiet uden Tilsidesættelse af de Pligter, det skylder baade Konge og Medborgere, kan vedblive at lægge Hænderne i Skjødet i denne vigtige Sag. Efter paa det Klareste at have godtgjort - hedder det endvidere – det aldeles Uforsvarlige i nogensinde at tænke paa igjen at afbenytte det gamle Locale i Amaliegaden, i hvilket i Løbet af 22 Aar, over 2000 Mødre have maattet lade Livet, vide vi sandelig ikke, til hvem vi ellers skulle henvende os for at søge Hjælp mod en overhængende Fare for alle de ulykkelige fattige Mødre, som altsaa til Vinter atter skulle udsættes for samme Livsfare som før. Vi see ingen anden Udvei, end en almindelig Petition til Kongen fra samtlige Borgere og Borgerinder, om at tage deres Liv i Beskyttelse mod Stiftelsens uforsvarlige Direction, dersom ikke Sundhedscollegiet vil gjøre noget Skridt desangaaende.
Aarhuus Stifts-Tidende, 1847-06-21
Handels=Efterretninger. - Under 9de de er udkommet en Placat ang. adsk. Forandringer i Toldanordningerne. Deraf ville vi kun anføre, at Jndførselstolden af Steenkul er nedsat til det Halve, af Klæde, Halvklæde og andre heelt uldne Uldvarer til 75 Rbd. pr. 100 Pd. (istedet for 100 Rbd.). Lastepengene ere nedsatte med 25 PC. Placaten træder i Kraft den 1ste Juli.
Aarhuus Stifts-Tidende, 1847-06-21
Kjøbenhavn, 17de Junii. Russisk Rug koster her 11 Rbd. Tdn. Af russisk Meel er her til Dato ankommet c. 150,000 Lpd. Flere af vore Bagere foretrække det for Rug. (Folkebl.)
Aarhuus Stifts-Tidende, 1847-06-21
Fra flere Bagere er idag til Magistraten indleveret Prøver af Rugbrød (forbagt af russisk Meel), som kan sælges til 2 Mk. 4 s. pr. 8 Pd. (Brig. Td.)
Aarhuus Stifts-Tidende, 1847-06-21
Kjøbenhavns Torvepriser, den 9de Junii. Hvede 16 a 18 s. Rug 12 a 13 F. Byg Pradet 9 a 10 s. Do. Gradet 8 a 9. Havre 5 Faber. Ærter 10 a 13 a Tdn. Flæsk grønsaltet 16 a 18 s. Do. røget 20 a 22 s. Lpd. Smør 13 a 14 2 Fd. Do. 24 a 26 a Pd. Halm 13 a 16 3 Lpd. Ho 20 a 26 3 Lpd. Brænde 11 a 12 Favnen.
Aarhuus Stifts-Tidende, 1847-06-21
Khvns. Børs=Cours den 18de Junii. Hamborg a vista . . . . . . . . 4 PC. Bank-Disconto. . . . . . . . . Do. af Banco=Vexler . . . 4 PC. kongl. Obligationer . . 103 1/2. Nationalbank=Actier . . . 172 1/2 a 172.
Aarhuus Stifts-Tidende, 1847-06-21
Befordringer og Afgang. Hs. M. har allern. beskikket Overlærer ved Søetatens Drengeskoler Cand. theol. Fogh til Sognepræst for Tørring og Heldum M. i Ribe Stift; Sognepræst for Bording M. i Ribe Stift, A. Bentzen, til Sognepræst for Ørum og Ørslevkloster M.i Viborg Stift, og Cand. theol. C. Jansen til Catechet i Stege. Hs. M. har allern. tilladt Sognepræst for Nørager og Gjessing M. i Aarhuus Stift, A. Jantzen, fremdeles at forblive hans hidtilv. Embede som Sognepræst for Byrum, Vesterøe og Hals M. paa Læs.
Aarhuus Stifts-Tidende, 1847-06-21
Toldcontrolleur Randel i Flensborg er besk. til Toldcontrolleur i Cappeln, Toldcontrolleur i Friederichstadt, Capt. Setkorn, til Toldcontrolleur i Flensborg; og Toldassistent Raben i Cappeln til Toldcontrolleur i Friedrichstadt.
Aarhuus Stifts-Tidende, 1847-06-21
Ledige Embeder. Sognekaldet til St. Olai Kirke i Helsingøer. - Feldballe og Nødager Sognekald i Aarhuus Stift. - Catechet-Embedet i Viborg. - Det resid. Capellani ved Viborg Domkirke med Annexet Asmild og Tapdrup. - Districtslæge Embedet paa Læsøe. - En Undertoldbetjentspost i Faaborg.
Aarhuus Stifts-Tidende, 1847-06-21
Dødsfald. Solodandser ved det kgl. Theater Larcher, Handelsgartner Mols, Tobaksfabr. Løbelthong, Guldsmed Sahlquist; Alle i Khvn. Assistent ved Øresunds Toldkammer L. Arnholtz (25 Aar).
Aarhuus Stifts-Tidende, 1847-06-21
Copulerede. J Kjøbenhavn den 8de Juni, Colfardicapt. Eilert Christensen og Frøken Classen.
Aarhuus Stifts-Tidende, 1847-06-21
Paa Havreballegaard den 8de Juni, Forpagter Waldemar Møller af Søllerødgaard og Jfr. Agathe Marie Møller.
Aarhuus Stifts-Tidende, 1847-06-21
Med Dampskibet "Jris til Kjøbenhavn: Oberstlieutn. v. Linstow, Captlieutn. Steenback, Politi adjutant Leerbech, Kjøbm. Christensen, Friis, Philipsen, Bang og Lachner, Pastor Jæger m. Familie, Cand. Wernberg, Fru Barthold med Familie, Mademoiselle Møller, Propr. Crone, Møller og Larsen, Cand. Brask, Frøken Secher-Müller, Discipel E. Düring Rosenkrantz, Md. Hansen, Jfr. L. og C. Hald, Md. Kirkerup, Md. St. Pietro, Dr. Friis, Cand. Fogh, Møller Asmussen og Kone, Commis Andersen, Hr. Biegler, Md. Nathansen, Jfr. Mathiesen, Veibetjent Dyring, Jfr. Spliid, Uhrmager Pallesen, Jernstøber Stallecht, J fr. Øgmundsen, og Schou, Md. Uhrschou m. Datter, Hr. Ellerup, Handelsb. Sørensen, Hesteh. Brosted. Jalt 94 Passagerer.
Aarhuus Stifts-Tidende, 1847-06-21
Fra forrige Gang: Districtslæge Jespersen, Capt. Jurgensen med Frue, Skolelærer Lausen, Frøken Købke, BogtriFalkenberg, Cand. pharm. Helm, Pastor Bruun m. Frue, Pastor Buhl m. Familie, Fru Voss med Datter, Capt. Warming, Jfr. Hartvig, Cand. Bay, Propr. Rasmussen, Kbm. Terkelsen, Farver Terkelsen, Handelsb. Larsen. Med Dampsk. Chr. VIII, fra Kallundborg; Cancelliraad Funder med Familie, Provst Fasting med Frue og Pleiedatter, Fru Neergaard, Jomfruerne Worsøe, Klædefabr. Bruun, Daguerreotypist Alstrup, TandlægHindberg. Med Dampsk. Chr. VIII, til Kallundborg; Generalrigscommissair Becker med Datter, Grevinde Lerche med Frøken og Kammerjomfru, dHrr. Dahl, Feddersen og Kjerum, Jfr. Seidelin, Handelsbetjent Müllertz. Forlangte Jndrykkelser.
Aarhuus Stifts-Tidende, 1847-06-21
En Parenthesis.
Aarhuus Stifts-Tidende, 1847-06-21
Vore velmeente Artikler igjennem flere af denne Tidendes Nr. har i Nr. 99 mødt et Svar, som vi ikke aldeles stiltiende ville lade passere. Saafremt Jndsenderen havde imødegaaet vore Bemærkninger med en overbevisende Gjendrivelse, som havde paapeget, hvor vi have feilet eller, at de af os fremstillede Forhold ikke i Virkeligheden vare saaledes, saa skulde vi have været de Første, der med Glæde skulde have indrømmet det, ligesom vi til alle Tider med Taknemmelighed ville modtage Belæring i denne Henseende; men desværre vidner det nævnte Jnserat om, at Jndsenderen, med dictatorisk Myndighed, alene ved haarde Udtryk, søger at ville skræmme os, imedens han, ved en løs Berøring af Noget af vore Artikler, vil søge at vække Tvivl om Sandheden deraf. Det Sidste kan visseligen ikke bevirkes ved grove Udtryk, og hvad det Første angaaer, davide vi meget vel, at vore Artikler paa forskjellige Maader ville berøre Adskillige, hvem det træffer, og det har derfor slet ikke været os paafaldende, at blive mødt af Personer som Jndsenderen." Men, gode Hr. Jndsender, igjennem Deres Svar gaaer tillige en saadan Sygeligheds Aand, der noksom viser, at især De er bleven noget smerteligt berørt, og at De ikke ønsker en Fortsættelse, der muligen kunde bevirke Sygelighedens Tiltagen. Det gjør os imidlertid meget ondt for Dem, vi forsikkre det, men vi kunne dog ikke lade os afholde fra at forfølge det os foresatte Maal; dog det love vi Dem, at vi skulle gaae frem med den største Varsomhed og søge at gjøre Curen saa mild som muligt. Det synes især, at vor seneste Artikel har afficeret Dem, og De viser tilfulde, at De ikke bifalder, ei heller ønsker, at nogen Standsforskjel i det daglige borgerlige Liv skal ophøre, eller at Mandens indre Værd alene skal afgjøre, til hvilken Selskabsclasse han skal henhøre. Fra Deres Standpunkt har De fuldkommen Ret; thi imedens De selv gererer Dem som Hovmester og seer ned til os som til en simpel Skolemester, veed De meget vel, at en saadan Plads ikke tilkommer Dem. Deri finde vi ogsaa Deres Sygeligheds Udspring. Rigtignok ere Deres tordnende Ord og Udtryk hovmestererende, men, gode Mand, i en oplyst Periode" er det ikke nok at være ein Menschenschreck for at kunne være Hovmester; dertil hører for Tiden, at man maa kunne belære Folk om det Sande, det Rette, og være i Besiddelse af Dannelse og en finere Tone, og dette savne vi jo aldeles hos Dem. At De har nogen Routine i at hovmesterere, det maa vi dog indrømme Dem, men De har ved denne Leilighed saa aldeles blottet Dem, at vi frygte for, at Vedkommende nu faae Øjnene op, saa at De muligen kunde faae Afsked. Det gjør os imidlertid ondt, at selv denne, for Dem uheldige, Omstændighed ikke kan afholde os fra at vedblive med vor Fortsættelse, hvergang Redacteuren finder Plads i hans Tidende, som han vil unde os, og vi ville da ogsaa nærmere faae Leilighed til at hilse paa Dem og hvad De har anført; - paulatim longius itur. Bieder in Rede und That Erheitrer Deiner Ugebung, Ratheeber dom jungeren Freund. Wachstenliebe im Herzen.
Aarhuus Stifts-Tidende, 1847-06-21
Auf Gott im Glauben gebauet, Selig entschlummertest Du. Christ, suche zu følgende Beispiel! Ol der Lohn bleibet nicht aus. Wein, es kann gar nicht fehlen, Yenseits wird Dir Vergeltung. Den 13ten Juni 1847.
Aarhuus Stifts-Tidende, 1847-06-21
Bekjendtgjørelser. Natten imellem den 17de og 18de dennes bortkaldte Gud min kjære Mand, Consistorialassessor Albert Sadolin Sabro, forhen Sognepræst for Sønder= og Nørre borch Menigheder, i Ribe Stift, 72 Aar gammel. J noget over 15 Aar vandrede jeg ved hans Side i Livet, og 2 umyndige Børn begræde med mig hans Tab. Hvem dersom jeg, kjendte hans samvittighedsfulde, ædle Characteer, hans udbredte Kundskaber og dybe Blik i Livets forskjellige Forhold, maatte agte ham høit som Menneske. Udløst fra menneskelig Tvivl og Vildfarelse, skjænke Gud hans Aand hisset Lys, Sandhed og Fred. Kolding, den 19de Juni 1847. Paa egne og fraværende Stedbørns Vegne Louise Sabro, født Ussing. Harmonien. Generalforsamling den 24de Juni, Aften Kl. 8. Directionen.
Aarhuus Stifts-Tidende, 1847-06-21
I Anledning af Hds. Maj. Dronningens Fødselsdag afholdes Bal i Selskabet "Polyhymnia, Mandagen den 28de dennes, Aften Kl. 9. Fremmede, som ønske at deeltage, og indføres af Selskabets Medlemmer, kunne afhente Billetter hos Balinspectionen.
Aarhuus Stifts-Tidende, 1847-06-21
Anmeldelser af Disciple, som til næstk. 1ste Sept. önskes optagne i Kolding lærde Skole, bedes snarest muligt indsendte til undertegnede Skolens Rector, ledsagede af fornødne Oplysninger. Kolding lærde Skole, d. 16de Juni 1847. Prof. Mag. C. F. Jngerslev. Til Haveselskabets Medlemmer.
Aarhuus Stifts-Tidende, 1847-06-21
De ærede Medlemmer af Haveselskabet, der agte at overvære Generalforsamlingen og Blomster=Udstillingen i Snoghøi den 1ste Juli d. A., og som ønske at deeltage i det i Haven serverede Middagsmaaltid, anmodes behageligst at ville melde dem inden Onsdag Aften den 30te d. M., da de ellers ikke ville kunne gjøre Fordring paa at blive antagne. C. Küster, Snoghøi, den 18de Juni 1847. Gjæstgiver.
Aarhuus Stifts-Tidende, 1847-06-21
At Skiftet efter afdøde Leiehuusmand Niels Jensen Ravn og dennes afdøde Enke Abelone Rasmusdatter af Kirkholm, i Assens Sogn, foretages paa Palsgaards Skrivestue, Onsdagen den 7de Juli førstk., om Middagen Kl. 12, samt at Boet samme Dag forventes sluttet, kundgjøres herved til alle Vedkommendes Efterretning. Palsgaard pr. Horsens, den 16de Juni 1847. Dahlsen, comm. Skifteforv.
Aarhuus Stifts-Tidende, 1847-06-21
Ved den til den 24de dennes berammede Auction, paa Raadstuen her i Staden, bortsælges tillige nogle af Bundtmager E. E. Lassen, hvis Bo for Tiden er undergivet Skiftebehandling som fallit, pantsatte Effecter, bestaaende af Plyds, Klæde og Skind m. m., hvilket herved bekjendtgjøres. Aarhuus, den 17de Juni 1847. J. Chr. Høe, const. Auctionsd.
Aarhuus Stifts-Tidende, 1847-06-21
Kunstige Tænder.
Aarhuus Stifts-Tidende, 1847-06-21
Undertegnede, der efter Fleres Anmodning, agter at gjöre en Reise hvert Aar hertil, anbefaler sig med at forfærdige og indsætte kunstige Tænder, paa en saadan Maade, at de ikke lade sig adskille fra de naturlige, hverken i Udseende eller til Brug; tillige anbefaler jeg mig med at rense og istandsætte bedærvede Tænder. De som önske min Bistand, kunne erholde samme enten i deres Bopæl eller i mit Logis Hotel royal Nr. 20. C. Hindberg, Tandlæge, Dentist fra Kjöbenhavn. Underhaanden agter jeg at bortsælge min paaboende Gaard i Nyesrum, Ørum Sogn, Bjerre Herred, Veile, Amt, omtrent midtveis mellem Horsens og Veile, i Nærheden af Veilefjord. Til Gaarden, der har nyt Hartk. 8 Tdr. 1 Fdk. 1 Alb., hører et Areal af circa 100 Tdr. Land; et Huus med circa 8 Tdr. Land og, om ønskes, kan Sognets Kirke, med dertil hørende tvende Tiender, følge med i Kjøbet. Gaardens Jorder ere gode og i god Gjødningskraft, Mergel haves i Overflødighed. Bygningerne ere saa godt som nye og indrettede til Beboelse for enhver Familie. Pengevilkaarene kunne tildeels rette sig efter Kjøberens Leilighed. Nærmere Underretning erfares, naar man enten personlig eller i portofrie Breve henvender sig til Undertegnede. Nyerum pr. Veile, den 8de Juni 1847. P. L. Naar.
Aarhuus Stifts-Tidende, 1847-06-21
Eiendoms-Salg. Underhaanden kan kjøbes Hovedgaarden Kjeldgaard, med Tilliggende af Tiender og en Deel Gods, hvoriblandt en Veirmølle i Viborg Amt, Salling Herred.